Lēmuma projekts

Par līdzekļu izdalīšanu no līdzekļiem neparedzētiem gadījumiem
Skolēnu pārvadājumiem

Izskatot Alūksnes novada pagastu apvienības pārvaldes 11.09.2026. iesniegumu Nr. ANPAP/1.5/26/202 “Par papildus finansējumu skolēnu pārvadājumiem”, kas reģistrēts Alūksnes novada pašvaldībā 14.09.2026. ar Nr. ANP/1.42/26/3145, 
ņemot vērā Alūksnes novada pašvaldības domes 27.04.2023. saistošos noteikumus Nr.10/2023 “Par izglītojamo pārvadājumiem, braukšanas maksas atvieglojumiem un izdevumu kompensācijas kārtību Alūksnes novadā”, 
pamatojoties uz Pašvaldību likuma 4.panta pirmās daļas 4.punktu, 10.panta pirmās daļas ievaddaļu, likuma „Par pašvaldību budžetiem” 30.pantu, 

1. Izdalīt no līdzekļiem neparedzētiem gadījumiem finansējumu 9 000 EUR (deviņi tūkstoši euro) apmērā Alūksnes novada pagastu apvienības pārvaldei, lai nodrošinātu skolēnu pārvadāšanu ar sabiedrisko transportu.
2. Alūksnes novada pašvaldības Centrālās administrācijas Finanšu nodaļai nodrošināt iepriekš minēto līdzekļu pārkārtošanu Alūksnes novada pašvaldības budžetā 2026. gadam un finansējumu attiecināt uz 096119 uzskaites dimensijas kodu – Alūksnes novada pagastu apvienības pārvaldes skolēnu pārvadājumi. 
3. Lēmums stājas spēkā ar tā pieņemšanu.
